Davus Circulus, MMXV 


Consalvus ille Rapidus: Episodium 1 

Videmus saepimentum quod est fines inter Mexicum et 
Civitates Foederatas Americae. Etiam videmus quinque mures 
Mexicanos pauperes et esurientes qui officinam Americanam 
caseo faciendo deditam cupide spectant. Fele custode 
conspecto, quidam ex muribus subito exclamat, “Ecce, O amici, 
feles adest!” Omnes mures celeriter terga vertunt. Feles custos 
se graviter gerens atque potestate ebrius prope saepimentum 
superbe deambulat. Quinque mures post cactum magno cum 
metu spectant. 

Consilio culmorum capiendorum capto, multi mures 
infortunati elegunt aliquem, qui periculum casei surripiendi 
referendique subeat. Quidam loquitur, “O lmmanuel, victor es 
quia cepisti culmum brevem! “Quam fortunatus est!” inquit 
alius mus. Musica funesta audita, lmmanuel misellus et 
stupefactus ad finem progreditur tremens tenensque in manu 
dextra culmum calamitosum! 

Mus quidam lmmanuelem adloquitur, “Petasum tibi 
conservabimus, si vis, nonne, O Petre?” Cui Petrus annuit, 
lmmanuel anxie procedere coepit. Feles custos eum 
animadvertit. Spectatores sursum deorsum silientes 

exhortantur, "Agedum! Curre, O lmmanuel, curre!” 

Quamquam nihil aliud nisi mures spectatores videre possumus, 
musica et vultus murum indicat lmmanuelem ex vita discessisse. 
Mus qui petasum lmmanueli conservabat, eundem iecit in — pro 
dolor! - acervum qui ex petasis murum mortuorum constat. 

Mus quidam orationem habet in consilio murum aliorum. 

Is "Est unus tantum,” inquit, “mus qui caseum obtinere potest 
atque ille est Consalvus ille Rapidus.” In oribus omnium 
mussitantium est nomen Consalvi illius Rapidi. "Consalvusne 
ille Rapidus?” loquitur quidam nesciens quis ille sit. Alius, "Quis 
est?” Tertius mus respondit, "Consalvus ille Rapidus est toto in 
Mexico mus rapidissimus!” Quartus mus rogat, "Potesne 
arcessere Consalvum istum?” "Certe,” inquit orator, “Consalvus 
ille Rapidus est amicus mihi sorori.” Mus quidam loquitur, 
“Consalvus ille Rapidus est amicus unius cuiusque sorori!” 
Omnibus famam illius bene intellegentibus, risus magnus 
movetur. "Vobis monstrabo!” orator inquit, “Consalvum illum 
Rapidum ego arcessam!” 

Nunc videmus oppidulum Mexicanum ubi multi 
spectatores stant sub signo, in quo scribitur, "Quini conatus! 
Vicenis et quinis “pesos”! Percute Rapidum Illum et praemium 
magnum consequeris!” Consalvus glandes emissas tenui 
Minerva declinat et se iactans deridet, "Age, agedum! Celerius! 

Quid est negotii, O amici? Num deestis? Agedum!” Mus 
quidam vocat, “Heus! Rapide!” Oculis Consalvi deflexis, 
nescioquem petasum eius glande emissa percutit. Consalvus a 
periculo ad murem qui ad se vocavit aufugit. Mus Hispane facit 
Consalvum certiorem de fele custode formiduloso. Consalvus 
respondit, “Estne feles alienulus difficiliter [sic]? Alter 
respondet “Difficiliter prorsus! Visne, O Consalve, nos 
adiuvare?” Consalvus, “Sic, sic, concives adiuvabit Consalvus.” 
Alter, “Gratias tibi ago, domine Rapide! Gratias!” 

Consalvus gratissimus rapide advenit et omnes mures eum 
applaudunt. Consalvus applausus superbe excipit, quod felem 
custodem vexat. Consalvus oculos in felem fixos tenet et 
sursum deorsum siliens clamat, “Age, agedum! Cito!” 

Quamquam in Consalvum insilire conatur feles, ille felem eludit 
atque fines transit ad officinam caseo faciendo deditam. 

Rapidus redit et felem facile frustratur! Consalvus sub pectus 
felis tam rapide currit ut petasus suus capillos pectorales feli 
tondeat! Consalvus superbe caseum ad mures iaciens, exclamat, 
“Beneficio vobis, O domini dominaeque! Est copia magna unde 
bic inventus est! Age, agedum! Heia! Heia!” Consalvus ad 
officinam rursus proficiscitur plus casei surreptum. Feles custos 
rete ad Consalvum capiendum tenet. Feles Consalvum reti capit 
— vel potius ut videtur — sed Consalvus pergit tanta vi ut felem 

miserum super cactos secum iterum iterumque trahit 
detrimento feli custodi! Quoque felem per plumbum trahit. 
Caseo capto, Consalvus redit atque feli pectus omnino tonsum 
est. Feles stupefactus id quod factum esse animadvertit. 

Omnes Consalvum multum casei tenentem applaudunt et in 
eum flores iniciunt. 

Feles custos multas insidias ad mures capiendos factas 
diligenter deponit. Post saxum latet exspectatque. Haud procul 
Consalvus superbe exclamat, “Iterum te eludam, Domine Felule! 
Age, agedum! Heia! Heia!” Consalvus insidias tam velociter 
praeterit ut omnes insidiae sublimes mittantur et de caelo 
incidant in felem! Feles propter dolorem misere ululat donec 
una tandem ex insidiis os eius claudat. 

Iterum Consalvus trans fines redit dum feles custos, 
captorem basipilarium se gerens, eum capere conatur. Putans 
murem se cepisse, inspexit sed cognovit se tenere basipilam. 
Deinde basipilam in officinam irate iacit sed — mirabile visu! — 
ex basipila exsilit Consalvus ille Rapidus, qui in basipila se 
occultabat! Consalvus plus casei sumit, dicto citius redit, et 
consistit ante felem loquens, “Salve, felule!” Subito effugit. 

Feles custos, materiis displosivis terrestribus diligenter 
defossis, post saxum latet. Caudam suam quatit, nempe huc 
illuc movet. Consalvus post felem furtim venit et sic ridet ut 

feles perterritus et sublimis siliat! Feles Consalvum persequi 
incipit sed in locum ubi materiae displosivae terrestres defossae 
sunt. Hac re cognita, timide consistit feles, qui maxima cum 
cura materias displosivas terrestres vitat. Spe renovata, discessit 
sed in materia displosiva terrestri statim ambulat et disploditur! 
Fumo dissipato, videmus felem graviter combustum esse. 

Plumbo et ligno ad Consalvum prohibendum deposito, 
spes feli renovatur. Consalvus loquitur, “Nunc multo citius id 
faciam! Ecce! Numera! Age, agedum! Heia! Heia!” Dum ad 
aditum plumbi cito currit Consalvus, feles os suum circa exitum 
plumbi aperit ad Consalvum devorandum. Consalvus autem 
tanta vi currit ut per totum corpus feli praeterit, exiens ex 
cauda felis. Feles stupefactus est! Caseo ex officina surrepto, 
Consalvus redit et caseum surreptum manibus tenens, per feli 
caudam, culum, et tandem plumbum in Mexicum init. Omnes 
eum applaudunt. Feles violatus valde vexatur. Consalvus 
exclamat, “Occasione venienti omnem caseum nobis surripio!” 
Hoc audito, feles labore fere confectus, in officinam irruit, 
caseum relictum foras fert atque struit. Ad cumulum casei 
materiam displosivam adiungit. Deleturus cumulum casei, 
magna voce iactat “Age! Modo conare omnem caseum 
surripere!” Cumulo disploso, copia casei mirabilis visu et 
incremento atque gaudio omnibus, fele excepto, de caelo ad 

mures Mexicanos pluit. Feles iratus caput in adminiculum 
telephonicum incutit. Consalvus loquitur, “Milii placet hic 
Felulus - ridiculus est!” 

Peracta est fabula. Plaudite, omnes! 

